open-index/open-wikipedia-markdown huggingface dataset:
Go Go Happy Go

***Go Go Happy Go*** je prvý album slovenskej skupiny Exil z roku 1995. Vyšiel 10. mája 1995, v nahrávacom štúdiu Relax pod vydavateľstvom PolyGram.

Album obsahuje 13 skladieb, niektoré single z tohto albumu boli úspešné v slovenských rádiách už predtým ako vyšiel album. Po vydaní albumu vyšiel taktiež singel „Go go happy go“, ktorý zaznamenal celoslovenský úspech. V júni 1995 vyšiel singel „Holiday“ ku ktorému sa natočil aj videoklip a ihneď bodoval v relácii Triangel. K ďalším známym hitom z tohto albumu patria „Sing with me“„, Miracle“ a „Dream on“.

Skupina Exil dostala krátko po vydaní za tento album ocenenie Zlatá platňa 1995, za predaj 25 000 kusov. 

## Zoznam skladieb
# „Go Go Happy Go“ – 4:17
# „Man On The Run“ – 3:25
# „Holiday“ – 4:12
# „Miracle“ – 4:09
# „Dream On“ – 4:02
# „Tell Me“ – 4:16
# „Sing With Me“ – 3:57
# „Love Is Strange“ – 3:32
# „Na-Na-Na“ – 4:12
# „Memory-Megamix“ – 11:52
# „Sing With Me (Radio Mix)“ – 3:57
# „Go Go Happy Go (Radio Mix)“ – 4:19
# „Miracle (Radio Mix)“ – 4:13

## Referencie

Kategória:Albumy skupiny Exil
Kategória:Hudobné albumy z 1995
Kategória:Debutové albumy
Ivan Dubnička

**Ivan Dubnička** (* 12. január 1961, Púchov – † 8. august 2014) slovenský kulturológ, politológ a publicista.

## Život
Narodil sa 12. januára 1961 v Púchove. V rokoch 1983 až 1990 pracoval v Ústredí umeleckých remesiel v Bratislave. V rokoch 19881993 absolvoval odbor Teória a riadenie kultúry na Filozofickej fakulty Univerzity Komenského v Bratislave. V rokoch 19951996 pracoval v Regionálnom kultúrnom stredisku v Pezinku a v rokoch 19961997 v Centre voľného času ESKO v Bratislave. Do roku 2004 pracoval v Stredisku záujmovej činnosti s environmentálnym zameraním pri Bratislavskej ZŠ Bieloruská. V rokoch 1998 až 2000 absolvoval na Univerzite Komenského doplnkové pedagogické minimum a v rokoch 2000 až 2003 doktorandské štúdium). Rigoróznu prácu obhájil na Filozofickej fakulte Univerzity Konštantína Filozofa v Nitre v roku 2004. Od roku 2004 pôsobil na Filozofickej fakulte Univerzite Konštantína Filozofa v Nitre, od roku 2007 ako vedúci Katedry politológie a európskych štúdií. Od roku 2007 docent. Zomrel 8. augusta 2014 po chorobe.

## Dielo
Autor piatich monografií, desiatok odborných a vedeckých štúdií, recenzií, komentárov a článkov popularizujúcich vedu, spoluautor učebníc pre základné, stredné a vysoké školy.
*DUBNIČKA, I.: Prírodný svet Indiánov (s ilustráciami Bohuša Šikulinca). Bratislava: PaRPRES, 1998. 162 s. ISBN 80-88-789-27-3.
*DUBNIČKA, I.: Kulturológia a environmentalistika a ich výchovné aspekty. Acta culturologica. zv. č. 9. Bratislava: UK FF, 2003. 102 s. ISBN 80-88901-74-X. (Monografia je zaradená do Slovenského národného korpusu v Jazykovednom ústave Ľudovíta Štúra SAV v Bratislave.)
*DUBNIČKA, I.: Kultúra a environmentálna kríza. Nitra: UKF FF, 2007. 486 s. ISBN 80- 8094-034-7. (Ocenenia monografie: Cena rektora FF UKF za publikačné a iné tvorivé aktivity v kategórii Monografické diela v slovenskom jazyku, prémia Literárneho fondu za vedeckú a odbornú literatúru za rok 2007 v kategórii spoločenské vedy.)
*DUBNIČKA, I.: Mravy, šelmy a vegetariáni. Nitra: UKF FF, 2007. 316 s. ISBN 978-80- 8094-228-1.
*DUBNIČKA, I.: Misa Mäsa. Bratislava: Karpaty-Inforpress, 2012. 240 s. ISBN 978-80-968533-9-7

## Zdroje
* http://www.kpes.ff.ukf.sk/dubnicka_ivan.html 
* http://www.ff.ukf.sk/index.php/udalosti/633-interdisciplinarne-dialogy 
* https://www.ukf.sk/dokumenty/ouniverzite/nascas/2007-06.pdf

Kategória:Osobnosti z Púchova
Kategória:Slovenskí politológovia
Kategória:Absolventi Filozofickej fakulty Univerzity Komenského v Bratislave
Kategória:Absolventi Filozofickej fakulty Univerzity Konštantína Filozofa v Nitre
Kategória:Vyučujúci na Filozofickej fakulte Univerzity Konštantína Filozofa v Nitre
I Want You

***I Want You*** je v poradí druhý album slovenskej skupiny Exil z roku 1996. Vyšiel 5. mája 1996.

Album obsahuje 15 skladieb, a taktiež populárny singel „Kamarát“ ktorý bodoval v rebríčkoch hitparád a v slovenských rádiách ešte pred vydaním albumu. Na vystúpeniach boli úspešné single ako „Natasha dancing“, ako aj „Subway in NY“.  Album taktiež obsahuje aj „Elán mix“ keďže v roku 1996 bolo aj 15-te výročie skupiny Elán. Z tohto albumu sa predalo vyše 16 000 kópií.

## Zoznam skladieb
# „I Want You“ – 3:50
# „Natasha Dancing“ – 4:14
# „Subway In New York“ – 3:49
# „Day Dream“ – 4:00
# „King Of The Night“ – 3:42
# „Like In Paradise“ – 4:06
# „Baby, Baby“ – 3:35
# „I Give You“ – 3:31
# „Jamie“ – 3:35
# „Do You Understand“ – 3:42
# „Na Kameni“ – 3:35
# „Kamarát“ – 3:34
# „Elán-Megamix 96'“ – 7:17
# „Go Go Happy Go“ – 4:20
# „Holiday“ – 4:12

## Referencie

Kategória:Albumy skupiny Exil
Kategória:Hudobné albumy z 1996
We Can Do It

***We Can Do It*** je v poradí tretí album slovenskej skupiny Exil z roku 1997. Vyšiel 18. júna 1997.

Album obsahuje 12 skladieb, a taktiež populárny singel „We Can Do It“ ktorý mal úspech aj Japonsku či Singapure, kde aj vyšiel na výberových CD firmy EMI ešte pred vydaním albumu. Domáce nasadenie tejto skladby bolo taktiež úspešné, ku skladbe vyšiel aj videoklip ktorý bol prvýkrát spracovaný pomocou počítačovej grafiky. Album obsahoval aj ďalšie populárne skladby ako „Coy Chico“ alebo remake skladby „Moderní děvče“ od skupiny Kabát. Predaj albumu dosahoval takmer 3 700 kopií. 

## Zoznam skladieb
# „We Can Do It“ – 3:41
# „Say Good Bye“ – 3:18
# „Až Keď“ – 3:12
# „Coy Chico“ – 3:45
# „Hey Dady“ – 3:23
# „Love Song“ – 3:22
# „Be With You“ – 3:27
# „Môžeš Ísť“ – 4:12
# „Dance And Celebrate“ – 3:38
# „Together“ – 4:07
# „Moderní Děvče“ – 3:33
# „Exil Mix“ – 5:57

## Referencie

Kategória:Albumy skupiny Exil
Kategória:Hudobné albumy z 1997
Pohoda (album)

***Pohoda*** je v poradí štvrtý album slovenskej skupiny Exil z roku 1998. Vyšiel 5. septembra 1998.

Album obsahuje 11 skladieb, vyšiel vo vydavateľstve Musica a bol pokrstený Paľom Hammelom. Obsahoval populárne single ako „Pohoda“, „Sen“, „Mám malý stan“, „Parohy“ ako aj pokračovanie skladby „Kamarát“, „Cest la vie“, či spievaný remake „ZRPŠ (Pri poslednom litri vína)“.

## Zoznam skladieb
# „Pohoda“ – 3:34
# „Mám Malý Stan“ – 3:10
# „ZRPŠ“ – 3:14
# „C'est La Vie“ – 3:27
# „Blondína“ – 3:28
# „Taká Čudná Oslava“ – 4:38
# „Parohy“ – 3:40
# „Let's Go“ – 3:40
# „Sen“ – 4:28
# „Vďaka Ti“ – 3:47
# „Tiffany (Inštrumental)“ – 5:09

## Referencie

Kategória:Albumy skupiny Exil
Kategória:Hudobné albumy z 1998
Nessos

**Nessos** (*Nessos*) môže byť:
* v gréckej mytológii:
** Kentaur z Aitólie, pozri Nessos (Kentaur)
** riečny boh, pozri Nessos (syn Ókeana)
* aténsky maliar v 7. stor. pred Kr., pozri Nessos (maliar)

## Pozri aj
* Nessus
Diomédes (syn Area)

[náhľad|Diomédes požieraný svojimi koňmi, autor: [Gustave Moreau (1826 – 1898)]]
**Diomédes** (iné názvy: **Diomédés**, **Diomedes**; *Diomédes*/iný prepis *Diomédés*) je v gréckej mytológii syn boha vojny Area a nymfy Kyrény. Bol kráľ Bistonov v Trákii. 

Trácky kráľ Diomédes mal štyri kone, ktoré sa živili ľudským mäsom.
Tieto nesmierne silné kone boli v jeho koniarni prikované železnými reťazami k bronzovým žľabom. Priviesť Diomédove kone živé mykénskemu kráľovi Eurystheovi mal za úlohu hrdina Herakles, ktorý u neho slúžil, aby si odčinil svoju vinu, potom ako zabil svoje deti.

V jednej verzii Herakla v Trákii miestni obyvatelia napadli, keď kone odvádzal. Herales preto kone narýchlo zveril svojmu priateľovi Abdérovi a dal sa s nimi do boja. Po víťazstve však Herakles zistil, že jeho priateľa medzitým usmrtili. Herakles potom z pomsty kráľa Dioméda i miestnych obyvateľov zabil a na pamiatku priateľa tam založil mesto, ktoré nazval po ňom Abdérou. Keď sa Herakles vrátil k Eurysthenovi zistil, že ten kone pustil na hore Olympos, kde ich zožrala divá zver. V inej verzii Herakles dal Dioméda zožrať vlastným koňom, ktoré potom skrotli. 

## Referencie a bibliografia

Kategória:Postavy gréckej mytológie
Wisemen

„**Wisemen**“ je pop rocková skladba britského speváka Jamesa Blunta, ktorú napísali Blunt, Jimmy Hogarth a Sacha Skarbek pre Bluntov debutový album *[[Back to Bedlam]]*. Skladbu produkoval Tom Rothrock a Jimmy Hogarth. Skladba získala pozitívne ohlasy hudobných kritikov.

## Zoznam skladieb
* **2005**
; CD
# „Wisemen“ – 3:45
# „No Bravery“ (Live) – 3:24

; DVD
# „Wisemen“ (Audio) – 3:45
# „Wisemen“ (Video) – 3:50
# „High“ (Video) – 3:45
# „Wisemen“ (The Making of the Video) – 3:00

; 7" Vinyl
# „Wisemen“ – 3:45
# „Billy“ (Live) – 4:12

* **2006**
; CD1
# „Wisemen“ – 3:45
# „Out of My Mind“ (Live at the Bowery Ballroom, NYC) – 3:22

; CD2
# „Wisemen“ – 3:45
# „No Bravery“ (Live) – 3:16
# „Out of My Mind“ (Live at the Bowery Ballroom, NYC) – 3:00

; 7" Vinyl
# „Wisemen“ – 3:45

## Pozície v rebríčkoch

## Referencie

## Zdroj

Kategória:Single z 2005
Kategória:Piesne z 2005
Kategória:Britské piesne
Nessus

**Nessus**  môže byť:
* Nessos po latinsky, pozri Nessos
* planétka, pozri 7066 Nessus
* bezpečnostný program pre počítače, pozri Nessus (softvér)
Funky house

**Funky house** je subžáner housu, v ktorom sa používajú prvky funku a taktiež basová linka inšpirovaná funkom alebo so soulovým vplyvom. Tá je kombinovaná s bicími breakmi pochádzajúcimi z funkových nahrávok 70. a 80. rokov.

Ako väčšina subžánrov housu, používa tradičný housový beat four on the floor so značným využitím syntetizátorov, samplov a emotívnych vokálov. Medzi významných producentov tvoriacich v tomto žánri, patria Freemasons, Soul Central, Armand Van Helden, StoneBridge, Seamus Haji, Moto Blanco a Mikey High Jinks.

Žáner je pomerne komerčne populárny, pričom známe sú aj vydavateľstvá ako Defected Records, Ministry of Sound, Hed Kandi či Fierce Angel, ktoré vydávajú kompilačné albumy v tomto žánri.

Medzi interpretov tohto žánru patria Armand Van Helden, Olav Basoski, Les Rythmes Digitales, Cassius.

## Referencie

## Zdroj

Kategória:House hudobné žánre
Kategória:Elektronické hudobné žánre
Panamericansaurus

**Panamericansaurus** je vyhynutý rod dlhokrkého dinosaura zo skupiny Titanosauria. Žil vo vrchnej kriede na území dnešnej Južnej Ameriky (Argentína). Pomenovaný bol v roku 2010 a jeho jediný druh je **Panamericansaurus schroederi**. 

Holotyp tohto dinosaura sa našiel v roku 2003 a pozostáva z piatich chvostových a jedného krížového stavca, ľavej ramennej kosti (123 centimetrov dlhá) a úlomku rebra. Celková dĺžka tohto jedinca bola odhadnutá na 11 metrov.

## Referencie

Kategória:Sauropoda
Kategória:Kriedové dinosaury
Kategória:Dinosaury z Južnej Ameriky
Rodný dom Majstra Jána Husa

thumb|Husov rodný dom
**Rodný dom Majstra Jána Husa** je meštiansky dom v ktorom sa podľa tradícií mal narodiť kňaz a kazateľ Ján Hus. Dom č. p. 36 leží v Husinci v južných Čechách. V jadre gotický dom je dnes pravdepodobne renesančnou stavbou postavenou asi okolo roku 1616 a neskôr prestavanou v dôsledku požiarov.

Od roku 1978 je stavba národnou kultúrnou pamiatkou.

## Dejiny
V roku 1869, pri oslavách 500. výročia narodenia Majstra Jana Husa, bol na dome odhalený Husov reliéf sochára Bohuslava Schnircha. V roku 1883 vykúpil národný spolok *Svatobor* prednú časť domčeka a odovzdal ju Sokolu v Prahe. Roku 1911 boli pred domom vysadené dve lipy. Po skončení druhej svetovej vojny bola budova zoštátnená. V roku 1952 bol v dome otvorený *Památník Mistra Jana Husa*. 

V roku 1991 obecný úrad zbavil expozíciu ideologických pokrivení a rozšíril ju o pamätnú sieň, galériu akademického maliara, husineckého rodáka Josefa Krejzu (1896 – 1941).

## Referencie


## Iné projekty

## Externé odkazy
* Centrum Mistra Jana Husa v Husinci
* historické fotografie Český svět, 09.09.1910

## Zdroj

Kategória:Národné kultúrne pamiatky v Juhočeskom kraji
Kategória:Domy v Česku
Uhh Le Leee

***Uhh Le Leee*** je v poradí druhý album slovenskej skupiny D-Night, vydaný v roku 1997.

Na album sa nachádza celkovo 13 skladieb, medzi neznámejšie patria „U.S.S.R.“ a „Get You Yet“ ku ktorým boli natočené videoklipy. 

Skupina D-Night dostala za tento album ocenenie Grand Prix ZAI 97' v kategórii dancefloor album roka.

## Zoznam skladieb
# „D-Intro“ – 1:05
# „Uhh Le Leee...“ – 4:40
# „Love By Night“ – 4:14
# „Childude“ – 0:19
# „U.S.S.R.“ – 4:35
# „Get You Yet“ – 4:37
# „Your Eyez“ – 3:54
# „Come To Me“ – 4:59
# „Holiday '97“ – 4:24
# „Why Must You Be“ – 4:16
# „Now I Wanna“ – 3:54
# „People (What 'Cha Want)“ – 4:30
# „I Need To Feel Somebody“ – 4:39

## Referencie

Kategória:Albumy skupiny D-Night
Kategória:Hudobné albumy z 1997
Zámok Týnec

thumb|Zámok Týnec
**Zámok Týnec** je barokový zámok uprostred obce Týnec, ležiacej juhozápadne od Klatov smerom na Železnú Rudu. Patrí medzi prvé príklady vrcholne barokových sídiel v Čechách.

## Dejiny
zámok zo začiatku 18. storočia bol postavený podľa plánov barokového architekta Giovanniho Battisty Alliprandiho rodom Kolovratov]. Výstavbu zámku začal krátko po roku 1700 Maxmilián Norbert z Kolovrat (prebiehala v rokoch 1704 až 1710) a do dnešnej podoby ho približne v roku 1760 upravil jeho syn Jan Josef Krakovský z Kolovrat. Zámok bol pôvodne obklopený francúzskym parkom, ktorý bol v 19. storočí pretvorený na anglický park.

V roku 1927 Jindřich Kolovrat-Krakovský predal zámok Jaroslavovi Polívkovi, ktorý ho prestaval na luxusný hotel, ktorý však čoskoro skrachoval. V roku ho 1935 kúpila Mestská sporiteľňa vo Velvaroch a v roku 1937 ho získal *Spolek pro péči o sirotky*  v Prahe, ktorý tu prevádzkoval sirotinec. Od roku 1951 mala zámok v držbe pražská evangelická církev metodistická, ktorá tu prevádzkovala útulok pre telesne postihnuté deti. Neskôr bol zámok v štátnom vlastníctve a slúžil armáde. Po roku 1989 bol zámok reštituovaný a následné predaný firme, ktorá ho zastavila banke. V roku 2000 zámok kúpil zberateľ umenia Jan Pelánek, ktorý začal jeho postupnú rekonštrukciu.

V máji 2014 bol zámok zapísaný na zoznam národných kultúrnych pamiatok Českej republiky.

## Referencie


## Externé odkazy
* Zamektynec.cz
* Týnec na stránkach Hrady.cz
* Miloš Solar: Nádej pre pamiatku, prísľub pre výtvarné umenie - Zámok Týnec u Klatov , Dejiny a súčasnosť, 8/2005

## Zdroj

Kategória:Národné kultúrne pamiatky v Plzenskom kraji
Týnec
Týnec
Say U Love Me

***Say U Love Me*** je prvý album slovenskej skupiny D-Night z roku 1996.

Album obsahuje 11 skladieb, neznámejšie sú „Say U Love Me“, „Make Me Happy“ ku ktorým vyšli aj videoklipy. 

Skupina D-Night dostala za tento album ocenenie Grammy West 96' v kategórii dancefloor album roka. Celkovo bolo predaných viac ako 14 000 kusov.

## Zoznam skladieb
# „Make Me Happy (Club Radio Mix)“ – 4:02
# „In Yo 'House ! (Boom-Di-Di-Boom)“ – 3:35
# „Everybody“ – 4:14
# „Say U Love Me (Summer Hit '96)“ – 5:28
# „La-Di-Da (Tell Me)“ – 4:20
# „U Cannot Cry“ – 4:30
# „Need Ya Body!“ – 5:44	
# „All I Want“ – 4:11
# „Even If...“ – 5:08
# „Make Me Happy (Calerab Version)“ – 5:04
# „Recapitulation“ – 0:31

## Referencie

Kategória:Albumy skupiny D-Night
Kategória:Hudobné albumy z 1996
Kategória:Debutové albumy
Let It Go (D-Night)

***Let It Go*** je v poradí tretí album slovenskej skupiny D-Night, vydaný v roku 1998.

Na albume sa nachádza celkovo 10 skladieb, medzi naznámejšie patria „Feel The Rhythm“ ku ktorej bol natočený videoklip a skladba „Let It Go“. 

## Zoznam skladieb
# „Feel The Rhythm (Radio Mix)“ – 4:14
# „I Love Rock'N Roll '98“ – 3:46
# „Reach“ – 4:26
# „Let It Go“ – 3:57
# „Popcorn '98“ – 4:20
# „Why“ – 4:25
# „V.I.N.Y.L.“ – 4:25
# „My Last Hope“ – 4:30
# „About Family“ – 3:52
# „Sex With You“ – 4:07

## Referencie

Kategória:Albumy skupiny D-Night
Kategória:Hudobné albumy z 1998
P.O.U.P.A.T.K.O.

***P.O.U.P.A.T.K.O.*** je v poradí štvrtý a momentálne aj posledný album slovenskej skupiny D-Night, vydaný v roku 1999.

Album obsahuje celkovo 12 skladieb, medzi neznámejšie patria „Dance With Me“, „P.O.U.P.A.T.K.O.“ a skladbu „Ciao Bambina“ ku ktorej bol taktiež natočený videoklip. 

## Zoznam skladieb
# „Ciao Bambina“ – 3:39
# „P.O.U.P.A.T.K.O.“ – 5:16
# „Time Is Up“ – 3:33
# „Dance With Me“ – 4:09
# „Winnetou'99“ – 4:46
# „City Of Light“ – 4:03
# „Say Yeah“ – 4:21
# „Found Love“ – 3:41
# „Feel My Desire“ – 5:08
# „Touch The Sky“ – 4:01
# „Nasty Boy“ – 3:40
# „Life Iz A Stage“ – 3:56

## Referencie

Kategória:Albumy skupiny D-Night
Kategória:Hudobné albumy z 1999
Športový sedan

right|thumb|Audi B7 RS4 (2007)
right|thumb|BMW M5 (E39)
right|thumb|Mazda 6 MPS
**Športový sedan** je typ automobilu s karosériou sedan, ktorý je dizajnovaný tak, aby vyzeral "športovo", pričom ponúka vodičovi väčší zážitok z riadenia a zároveň komfort a výbavu porovnateľnú s luxusným automobilom. Väčšina z tejto kategórie vozidiel pochádzajú zo strednej triedy.

Z historického hľadiska do tejto kategórie patria automobily ako Alfa Romeo 1900, Triumph Dolomite a Lotus Cortina.

## Športové sedany
* Alfa Romeo 156 GTA
* Audi S4/Audi RS4
* Audi S6/Audi RS6
* Audi S8
* Bentley Turbo R
* BMW rad 3
* BMW M5
* Ford Mondeo ST200/ST220
* Lexus IS-F
* Lotus Omega
* Mazda 6 MPS
* Mercedes-Benz 500E
* Mitsubishi Galant VR-4
* Mitsubishi Lancer Evolution
* Nissan Primera GT
* Nissan Skyline/GT-R
* Saab 9-5 Aero
* Volvo S60R

## Referencie

## Zdroj

Kategória:Športové sedany
Kategória:Sedany
Pygostyl

[náhľad|Pygostyl (č. 17) na kostre [Holubovité|holuba]] 
**Pygostyl** je skrátená chvostová kosť u vtákov a niektorých dinosaurov zo skupiny Oviraptorosauria (napr. rody Nomingia alebo Conchoraptor). Vzniká zrastením niekoľkých posledných chvostových stavcov.

## Referencie

Kategória:Anatómia vtákov
Strauss

**Strauss** alebo **Strauß** môže byť:

* planétka, pozri 4559 Strauss
* priezvisko, pozri Strauss (priezvisko), napr.:
** Botho Strauss (* 1944), nemecký spisovateľ
** Claude Lévi-Strauss (1908 – 2009), francúzsky etnológ, antropológ a sociológ
** David Strauss (1808 – 1874), rakúsky spisovateľ, filozof a teológ
** Dominique Strauss-Kahn (* 1949), francúzsky ekonóm a politik
** Franz Josef Strauß (1915 – 1988), nemecký politik
** Johann Strauss starší (1804 – 1849), rakúsky hudobný skladateľ, otec Johanna Straussa mladšieho, Josefa a Eduarda
** Johann Strauss mladší (1825 – 1889), rakúsky hudobný skladateľ
** Josef Strauss (1827 – 1870), rakúsky hudobný skladateľ
** Eduard Strauss (1835 – 1916), rakúsky hudobný skladateľ
** Levi Strauss (1829 – 1902), americký podnikateľ
** Pavol Strauss (1912 – 1994), slovenský lekár, filozof, prozaik a prekladateľ
** Richard Strauss (1864 – 1949), nemecký hudobný skladateľ

## Pozri aj
* Štraus
Áno, šéfe!

***Áno, šéfe!*** je slovenská televízna gastronomická relácia typu reality show, ktorú vysielala JOJ v dvoch sériach v roku 2011. Pre TV JOJ ju vytvorila Leon production. Reláciou sprevádzal a moderoval ju známy šéfkuchár Jaroslav Žídek. Námetom je britský program *Ramsay’s kitchen nightmares* ocenený cenou BAFTA a Grammy.

V roku 2023 TV Markíza predstavila vlastnú slovenskú verziu rovnakého licenčného formátu *Kitchen Nightmares*, ktorej dala nový názov *[[Na nože]]*.

## Série

## Referencie

## Pozri aj
* *[[Ano, šéfe!]]*
* *[[Na nože]]*
* *[[Nebíčko v papuľke]]*

## Externé odkazy
* 
* 

Kategória:Gastronomické televízne programy
Kategória:Zábavné televízne programy
Kategória:Televízne relácie TV JOJ
Jaroslav Žídek

**Jaroslav Žídek** (* 1970, Praha) je český šéfkuchár pôsobiaci na Slovensku.

## Život
Strednú školu absolvoval v odbore kuchár (kuchár pre lôžkové a jedálenské vozne). Ako kuchár/šéfkuchár pôsobil vo viacerých krajinách: Česko, Švédsko, Dánsko, Nórsko, Anglicko, Taliansko, Francúzsko, Španielsko, Slovensko. Od roku 2003 do roku 2011 pôsobil v reštaurácii Camouflage v Erdödyho palác na Ventúrskej ulici, ktorá získala viacero ocenení (2 čapice - Gault Millau, 2,5 F - Der Feinschmecker, Trend Top najlepšia reštaurácia na Slovensku: 2007 - 2010). V roku 2012 si otvoril reštauráciu v hoteli Albrecht. Od februára 2017 pôsobí ako šéfkuchár reštaurácie Riverbank, ktorá je súčasťou bratislavského hotela Grand Hotel River Park.

## Ocenenia
* 2008 Gurmán Award, cena spoločnosti Gurmán club, ktorá je vydavateľom bedekeru Gurmán na Slovensku  
* 2009 Gurmán Award
* 2010 Gurmán Award

## Knihy
* 2008 *Šéfkuchár v paláci*, Ikar, ISBN 978-80-551-1973-1, (2. vyd., 2011, ISBN 978-80-551-2122-2).
* 2012 *[[Nebíčko v papuľke]], ani šéfkuchár nemá recept na všetko!*, Ikar, ISBN 978-80-551-3248-8.
* 2013 *[[Nebíčko v papuľke]] 2, ani šéfkuchár nemá recept na všetko!*, Ikar, ISBN 978-80-551-3606-6.

## Televízia
* 2011 *[[Áno, šéfe!]]* 
* 2011 *[[Nebíčko v papuľke]]*

## Referencie

## Externé odkazy
* Jaroslav Žídek - Reštaurácia Albrecht 
* Podnik v kríze nemá šetriť, tvrdí šéfkuchár Žídek - časopis Horeca 

Kategória:Narodenia v 1970
Kategória:Kuchári
Kategória:Slovenskí televízni moderátori
Strauss (priezvisko)

**Strauss** alebo **Strauß** je nemecké priezvisko s významom pštros. Na Slovensku je zriedkavé, s najväčším výskytom v Košiciach. V Česku je najrozšírenejšie v mestách Most a Praha.

## Známi nositelia
Pozri v článku Strauss.

## Pozri aj
* Štraus (priezvisko)
* Štrauss (priezvisko)
* Štrausz (priezvisko)

Kategória:Nemecké priezviská
Kategória:Priezviská na Slovensku
Kategória:Priezviská v Česku
Kategória:Priezviská v Nemecku
Kategória:Priezviská v Rakúsku
Kategória:Priezviská v USA
Štraus (priezvisko)

**Štraus** je priezvisko odvodené od nemeckého priezviska Strauss. Na Slovensku nie je časté, s najväčším výskytom v Kružlove (okres Bardejov) a Prešove. V Česko je najčastejšie v Prahe.

## Známi nositelia
Pozri v článku Štraus.

## Pozri aj
* Strauss (priezvisko)
* Štrauss (priezvisko)
* Štrausz (priezvisko)

Kategória:Priezviská nemeckého pôvodu
Kategória:Priezviská na Slovensku
Kategória:Priezviská v Česku
Kategória:Priezviská v Slovinsku
Kategória:Priezviská v Bosne a Hercegovine
Štraus

**Štraus** je priezvisko, pozri Štraus (priezvisko), napr.:

* František Štraus (1933 – 2008), slovenský literárny vedec a básnik
* Ivan Štraus, viacero osôb
* Rok Štraus (* 1987), slovinský futbalista

## Pozri aj
* Strauss
* Štrauss
Ivan Štraus

**Ivan Štraus** môže byť:

* bosniansky architekt slovinského pôvodu (* 1928), pozri Ivan Štraus (architekt)
* český huslista a hudobný pedagóg (* 1937), pozri Ivan Štraus (huslista)

Štraus, Ivan
Štrauss

**Štrauss** je priezvisko, pozri Štrauss (priezvisko), napr.:

* Dušan Štrauss, slovenský politológ
* Tomáš Štrauss (1931 – 2013), slovenský teoretik umenia a spisovateľ

## Pozri aj
* Štraus
* Strauss
Majstrovstvá Južnej Ameriky v softbale žien 2014

**Majstrovstvá Južnej Ameriky v softbale žien 2014** boli v poradí 10. Majstrovstvá Južnej Ameriky v softbale žien, ktoré organizuje Juhoamerická softbalová konfederácia (CONSURSA). Konali sa od 2.8. augusta 2014 v Bogote, v Kolumbii, za účasti 6 tímov. Pôvodne sa mala na turnaji predstaviť aj ; nahradilo ju B družstvo Kolumbie. Zápasy sa hrali v športovom komplexe Unidad Deportiva El Salitre. Titul získala Brazília, keď vyhrala všetky stretnutia a vo finále zvíťazila nad domácim družstvom Kolumbie.

Tento turnaj tiež slúžil ako kvalifikácia na Majstrovstvá sveta 2016 či Panamerické hry 2019.

## Účastníci

## Výsledky
### Základná skupina

### Play off
#### Stretnutie o 3. miesto

#### Finále

## Konečné poradie

## Referencie

## Externé odkazy
* Majstrovstvá Juž. Ameriky 2014 na stránke Brazílskej bejzbalovej a softbalovej konfederácie  

Kategória:Softbal v 2014
Kategória:Majstrovstvá Južnej Ameriky v softbale
Softbal
Továreň Van Nelle

**Továreň Van Nelle** () sa nachádza v severnej časti Rotterdamu na brehu kanála Delfshavense Schio v Holandsku. Považuje sa za „výkladnú skriňu“ internacionálneho štýlu modernej architektúry z 20. rokov 20. storočia. Autorom stavby je architekt Leendert van der Vlugt. Vybudovaná bola pre firmu Van Nelle, ktorá v továrni vyrábala tabakové výrobky, kávu a čaj.

Od roku 1986 je chránená ako *Rijksmonument*, od roku 2014 je na zozname svetového dedičstva UNESCO.

## Galéria

File:Interieur, overzicht gerenoveerde kantoorzaal met loketten, spreekkamers en gebogen stalen banken (Gispen) - Rotterdam - 20002364 - RCE.jpg
File:Interieur, trappenhuis, dubbele trap vanaf bordes naar boven gezien - Rotterdam - 20002415 - RCE.jpg
File:Exterieur luchtbruggen komend uit de tabaksfabriek richting expeditiegebouw (Schiegebouw) - Rotterdam - 20002342 - RCE.jpg


## Referencie

## Externé odkazy
* 
* 

## Zdroj

Kategória:Rotterdam
Kategória:Lokality Svetového dedičstva v Holandsku
Stevns Klint

**Stevns Klint** je vápencový útes na ostrove Sjælland vo východnom Dánsku. Je  dlhý a  vysoký.

Lokalita je vzhľadom na svoj charakter (takmer vertikálny útes s obnaženými geologickými vrstvami) unikátnym miestom pre pozorovanie tzv. K-T rozhrania. Je aj dôkazom zrážky Chicxulubského meteoritu so Zemou (cca pred 66 miliónmi rokov). V tunajšom vápenci boli v praveku nachádzané pazúriky, neskôr (v období cca 1600 – 1830) pazúrik slúžil ako kresadlo pre pušky. 

Od roku 2014 je na zozname svetového dedičstva UNESCO.

## Referencie

## Externé odkazy
* Stevns Klint touristisch
* Múzeum 

## Zdroj

Kategória:Región Sjælland
Kategória:Geografia Dánska
Kategória:Lokality Svetového dedičstva v Dánsku
Melčická dolina

náhľad|Pohľad od Zabudišovej
**Melčická dolina** je dolina v západnej časti Bielych Karpát a časťou obce Melčice-Lieskové. 

## Geografia
Dolina leží v geomorfologickom podcelku Lopenícka hornatina a zo severozápadu sa pripája k Trenčianskej kotline. Bola vytvorená prevažne eróznou činnosťou bohatej riečnej sústavy, obzvlášť Ivanovského potoka, ktorý pramení na západnom svahu vrchu Dúžnik ()

Nachádzajú sa tu početné kopaničiarske sídla ako napr. *Malinné*, *Borotovec* alebo *Kašarovka*. 

Dolinu od západu uzatvárajú ramená masívu Dúžnik, a to najmä Dubický vrch () a Roháčová ().

V súčasnosti tu žije približne 190 obyvateľov.

## História
Stopy osídlenia okolia Melčickej doliny pochádzajú už z praveku. Tak ako najstaršie, tak aj o niečo mladšie nálezy sa viažu k terasám a návršiam v okolí Ivanovského potoka, pri ktorom sa pravekí ľudia zdržiavali a kde postupne vznikali osady.

Trvalá prítomnosť človeka sa na území doliny datuje do obdobia okolo roku 3500 pred Kr. (doba medená), kedy v lokalite Melčická skala vzniklo osídlenie ľudu bošáckej kultúry, čo dokazujú početné nálezy keramiky a medených nástrojov.

Bohatý výskyt prameňov priťahoval ľudí i v dobe bronzovej, o čom svedčia aj hromadné nálezy bronzových predmetov a keramiky lužickej kultúry v blízkosti Ivanovského potoka. V tomto období sa objavuje aj osídlenie lokality *Hlboká voda*, kde sa tiež zachovali viaceré nálezy bronzových výrobkov.

Rozsiahle osídlenie Melčickej doliny v dobe bronzovej dokazuje aj to, že v roku 2010 boli pri stavbe železničného nadjazdu objavené zvyšky najväčšieho pohrebiska zo staršej doby bronzovej na Považí. Toto kostrové pohrebisko je na základe hrobového inventára datované približne do 16.- 17. storočia pred Kr.
náhľad|Vrch Borotovec ()

## Osídľovanie v novoveku

V druhej polovici 16. storočia začali obyvatelia Melčíc obhospodarovať pôdu na vrchu Borotovec (). Koncom 17. storočia sa obyvatelia presunuli do doliny pod *Borotovcom*, kde neskôr založili rovnomennú osadu. V 18. storočí obyvateľstvo postupne expandovalo hlbšie do doliny, kde vznikli kopanice *Kašarovka*, *Malinné*, *Hrnčiarovce* a *Zabudišová*. 

V medzivojnovom období začala na masíve vrchu Dúžnik vznikať osada Dúžniky, ktorá bola z časti zničená za 2. svetovej vojny a neskoršie zanikla.

## Príroda
Melčická dolina bola v roku 1978 vyhlásená za chránený prírodný útvar SR. Dolinu obklopujú rozsiahle bukové a v nižších polohách dubové lesy.

Významný krajinný ráz lesných, lúčnych a skalných spoločenstiev na vápencovom podklade zahrňuje výskyt viacerých chránených a ohrozených druhov rastlín a živočíchov.

## Externé odkazy
* Poloha na turistickej mape

Kategória:Doliny v Bielych Karpatoch
Kategória:Melčice-Lieskové
Kategória:Geografia okresu Trenčín
Trouble World

***Trouble World*** je prvý album slovenskej skupiny Morhotronic z roku 1996.

Album obsahuje 10 skladieb, vrátanie známych skladieb ako „Move Your Body“, ktorá sa stala najpredávanejším českým hitom v Rakúsku alebo skladba „Say Yeah!“, ku ktorej bol natočený aj videoklip.

## Zoznam skladieb
# „Move Your Body“ – 3:16
# „Say Yeah - Radio Edit“ – 3:42
# „Trouble World“ – 4:17
# „Nostradamus“ – 3:31
# „Train To Santa Rosalia“ – 3:28
# „Super JX“ – 4:20
# „Skúsiš?“ – 3:59
# „Touch Me (Feel Me)“ – 5:08
# „Milujem“ – 4:18
# „Say Yeah - House Mix“ – 3:51

## Referencie

Kategória:Albumy skupiny Morhotronic
Kategória:Hudobné albumy z 1995
Kategória:Debutové albumy
Revolution (album)

***Revolution*** je druhý a zároveň posledný album slovenskej skupiny Morhotronic z roku 1998.

Album obsahuje celkovo 13 skladieb, medzi najznámejšie patrí „So Romantic“, ktorá sa udržala v rebríčkoch česko-slovenských hitparád takmer 19 týždňov. Ďalej album obsahuje známe skladby ako „Faster Baby Faster“ alebo „Inside My Soul“.

## Zoznam skladieb
# „Intro“ – 0:41
# „Faster Baby Faster“ – 4:45
# „Inside My Soul“ – 3:40
# „Say Yeah (Club Mix)“ – 4:49
# „Pump This Party“ – 3:03
# „Fire In My Heart“ – 3:58
# „Sounds Good To Me“ – 4:46
# „Revolution“ – 4:55
# „Vibes“ – 5:38
# „Take Me To The Top (New Version)“ – 4:03
# „So Romantic“ – 4:35
# „Satisfy My Love“ – 3:33
# „Outro - Making Of "Fire In My Heart"“ – 1:30

## Referencie

Kategória:Albumy skupiny Morhotronic
Kategória:Hudobné albumy z 1998
Synagóga v Ivančiciach

náhľad|Synagóga v auguste 2012
**Synagóga v Ivančiciach** je bývalá židovská Svätyňa postavená v roku 1853 na mieste staršej modlitebne. Nachádza sa ako č.p.&nbsp;26 v ulici Jozefa Vávru asi  severne od Palackého námestia. Synagóga je chránená ako kultúrna pamiatka Českej republiky.

Ivančická synagóga, ktorá bola podľa projektu viedenského architekta Lorenza Wagnera vybudovaná v štýle neskorého empíru, slúžila po vojne ako skladisko. V súčasnej dobe sa pripravuje jej adaptácia na kultúrne centrum.

Ivančická židovská komunita síce prestala existovať v roku 1940, ale na tunajšom cintoríne sa pochovávalo aj po vojne.

## Referencie

## Pozri aj
* Židovský cintorín v Ivančiciach
* Zoznam židovských pamiatok v Juhomoravskom kraji
* Zoznam synagóg v Česku

## Zdroj
*

Ivančice
Kategória:Ivančice
Kategória:Kultúrne pamiatky v okrese Brno-venkov
Ivančice
Keylor Navas

**Keilor Antonio Navas Gamboa** (* 15. december 1986, Pérez Zeledón) je profesionálny kostarický futbalista hrajúci za francúzsky klub Paris Saint-Germain FC. Do Paríža prestúpil v lete 2019 za 15 miliónov eur z Realu Madrid.

## Kariéra
Svoju profesionálnu kariéru začal v roku 2005 v klube Deportivo Saprissa. Klub mal v názve hlavného sponzora, ktorým bol bývalý futbalista Ricardo Saprissa Ayma. Navas tu odohral 60 zápasov, v ktorých dokázal vyhrať niekoľko trofejí vrátane dvoch ligových. V roku 2005 vyhral CONCACAF Ligu majstrov.

Vďaka týmto úspechom v roku 2010 prestúpil do druholigového španielskeho celku Albacete Balompié. Po 36 zápasoch v drese Albacete si talentovaného brankára všimlo Levante UD, ktoré v lete 2011 zaplatilo 250 tisíc eur, aby ho získalo na hosťovanie. Klub bol s jeho výkonmi natoľko spokojný, že sa ho rozhodol po skončení sezóny angažovať natrvalo. Prestupová suma bola vyčíslená na 150 tisíc eur. 

V Levante odchytal Navas počas troch ročníkov 68 zápasov, dostal 69 gólov, 4 žlté a jednu červenú kartu. Vo svojej poslednej sezóne bol možno najlepším brankárom celej La Ligy. 

Výbornú povesť si ešte vylepšil na svetovom šampionáte v Brazílii, po ktorom prestúpil za 10 miliónov eur do Realu Madrid.
S klubom sa dohodol na šesťročnej zmluve. Opačným smerom zamieril tretí brankár Bieleho baletu Jesús.

## Reprezentácia
Reprezentačnú kariéru odštartoval v roku 2003 na majstrovstvách sveta do 17 rokov vo Fínsku, kde mladí Kostaričania vypadli vo štvrťfinále s Kolumbiou po porážke 0: 2. V národnom A-tíme Kostariky debutoval v roku 2008.

V roku 2014 ho kolumbijský tréner Kostariky Jorge Luis Pinto vzal na Majstrovstvá sveta 2014 v Brazílii spoločne s ďalšími dvoma brankármi Danielom Cambronerom a Patrickom Pembertondom. Do dnešných dní (jeseň 2014) odchytal za seniorský výber 54 stretnutí.

### Svetový šampionát v Brazílii 2014
Keylor Navas nastúpil hneď v prvom zápase Kostariky v základnej skupine D a Kostarika zvíťazila 3:1 proti Uruguaju. V ďalších zápasoch s Talianskom (výhra 1:0) a Anglickom (remíza 0:0) vychytal čisté kontá a Kostarika sa kvalifikovala so siedmimi bodmi z prvého miesta do osemfinále proti Grécku.
V ňom Kostaričania vyhrali až v penaltovom rozstrele pomerom 5:3 a prvýkrát v histórii postúpili do štvrťfinále MS. Navas chytal výborne, mal niekoľko kľúčových zákrokov a v rozstrele vyrazil jednu penaltu. Vo štvrťfinále s Holandskom (0:0, 3:4 na penalty) si udržal čisté konto a opäť došlo na penaltový rozstrel. Tentoraz sa mu nepodarilo chytiť ani jeden zo štyroch holandských pokusov a Kostarika bola vyradená.

## Referencie

## Externé odkazy
* Profil hráča na bdfutbol.com 
* Profil hráča na National Football Teams.com

## Zdroj

Kategória:Kostarickí futbalisti
Kategória:Futbaloví brankári
Kategória:Hráči Albacete
Kategória:Hráči Levante UD
Kategória:Hráči Real Madrid CF
Kategória:Hráči Paris Saint-Germain FC
Židovský cintorín v Ivančiciach

náhľad|Pohľad na cintorín
**Židovský cintorín v Ivančiciach** bol založený zrejme do začiatku 16. storočia. Nachádza sa asi  severozápadne od Palackého námestia, v Mřenkovej ulici. Cintorín je od 3. mája 1958 chránený ako kultúrna pamiatka Českej republiky. Na ploche  sa zachovalo okolo 1500 náhrobných kameňov (*macev*) s najstarším čitateľným z roku 1552. Mnohé z týchto náhrobkov sú veľmi cenné. Zachovala sa i tunajšia novorománska obradná sieň. Cintorín bol rozšírený v rokoch 1608, 1664 a 1878. 
  
Ivančická židovská komunita síce prestala existovať v roku 1940, však na cintoríne sa pochovávalo aj po vojne.

## Galéria

Súbor:ŽH Ivančice 56.jpg|Obradná sieň
Súbor:ŽH Ivančice 57.jpg|Vstupná brána
Súbor:ŽH Ivančice 34.jpg|konvica na náhrobnom kameni


## Referencie

## Pozri aj
* Synagóga v Ivančiciach
* Zoznam židovských pamiatok v Juhomoravskom kraji
* Zoznam židovských cintorínov v Česku 
* Pohreb v judaizme

## Zdroj
*

Ivančice
Kategória:Kultúrne pamiatky v okrese Brno-venkov
Kategória:Ivančice
Meir Feinstein

**Meir Feinstein** (hebrejsky: מאיר פיינשטיין, &lrm;* 5. október 1927, Jeruzalem – † 21. apríl 1947, Jeruzalem) bol palestínsky Žid, ktorý žil v Jeruzaleme v britskej mandátnej Palestíne, kde sa stal členom židovskej ozbrojenej podzemnej revizionistickej skupiny Irgun. V devätnástich rokoch bol pre účasť na bombovom útoku odsúdený britským vojenským súdom na trest smrti obesením. Patrí tak medzi olej ha-Gardom, čo je označenie pre členov židovských predštátnych revizionistických skupín, ktoré Briti odsúdili k tomuto druhu trestu. Spolu so svojím spoluväzňom Moše Barazanim z Lechi sa mali stať prvými Židmi popravenými Britmi v Jeruzaleme. To ale nechceli pripustiť, a tak v predvečer popravy spáchali v cele samovraždu, keď medzi sebou odpálili výbušninu, ktorú im do väzenia prepašovali ich priatelia vo vydlabaných pomarančoch. Barazaniho a Feinsteinov osud sa podľa Ja'ira Šelega z denníka *[[Haaretz]]* stal "jedným z najslávnejších príbehov hrdinstva v dejinách sionizmu".

## Iné projekty

## Externé odkazy
* 
* 
* 

## Zdroj

Kategória:Obete samovrážd
Kategória:Členovia Irgunu
Kategória:Odsúdení na trest smrti
Kategória:Osobnosti na izraelských poštových známkach
Avšalom Feinberg

**Avšalom Feinberg** (, &lrm;* 23. október 1889, Gedera – † 20. január 1917, blízko Ráfy) bol jeden zo zakladateľov a vodcov židovskej špionážnej siete Nili, založenej v roku 1915 v Palestíne s cieľom podporiť Spojené kráľovstvo v boji proti Osmanskej ríši počas prvej svetovej vojny.

Skupina, sformovaná okolo vedcu Aarona Aaronsohna, dokázala zhromaždiť rozsiahle množstvo spravodajských informácií o rozmiestnení tureckých vojsk, politickej a ekonomickej situácii v krajine a mnohé ďalšie. Nadviazanie a udržanie kontaktu s Britmi však nebolo ľahké. Feinbergovi sa v roku 1915 podarilo ako prvému dohovoriť spoluprácu s britskou spravodajskou službou v Egypte. Komunikácia však bola prerušená a skupine sa opakovane nedarilo s Britmi spojiť. Feinberg pri jednom z týchto pokusov zahynul, keď ho pri ceste do Egypta začiatkom roku 1917 na Sinajskej púšti zastrelila skupina beduínov.

Informácie, ktoré sa Nili po nadviazaní spolupráce podarilo Britom odovzdať, zásadne prispeli k britskému vojenskému víťazstvu nad Osmanskou ríšou. Uznanie sa však skupine dostalo až o desiatky rokov neskôr. Feinbergove pozostatky boli nájdené až po šesťdňovej vojne v roku 1967, v ktorej Izrael okrem iného obsadil Sinajský polostrov. V novembri toho istého roku sa dočkal štátneho pohrebu na izraelskom národnom cintoríne na Herzlovom vrchu v Jeruzaleme.

## Iné projekty

## Literatúra
* 
* 
* 

## Zdroj

Kategória:Špióni
Kategória:Obete vojen
Kategória:Zastrelené osobnosti
Kategória:Sionisti
Kategória:Pochovaní na Har Herzl
Židovský cintorín v Dolních Kouniciach

náhľad|Pohľad na cintorín
**Židovský cintorín v [[Dolní Kounice|Dolních Kouniciach]]** sa nachádza asi  juhozápadne od Masarykovho námestia, cez ulicu od miestneho kresťanského cintorína na svahu Šibeničnej hory. Od 3. mája 1958 je chránený ako kultúrna pamiatka Českej republiky. Cintorín bol založený v roku 1680 má rozlohu  a najstarší dochovaný náhrobok pochádza z roku 1688.

Predtým viedla k cintorínu úzka a strmá cestička medzi domami a záhradami, neskôr sa chodilo cez celé mestečko po ceste na Trboušany a od nej po vrstevnici. Cintorín má charakter lúky, po ktorej je rozosiatych asi 1500 náhrobkov. Zachované náhrobky pochádzajú z obdobia od konca 17. storočia (1688) do 2. svetovej vojny (1940). Staršie sú sústredené v južnej časti, novšie predovšetkým na západnom okraji. Pôvodne jednoduchá výzdoba náhrobných kameňov sa rozhojňovaly, od polovice 19. storočia sa na nich rozšírila nemčina miesto pôvodnej hebrejčiny a vzhľad náhrobkov napodobňoval kresťanské.

Dolnokounická židovská komunita prestala existovať v roku 1940. 

## Referencie

## Pozri aj
* Zoznam židovských cintorínov v Česku
* Zoznam židovských pamiatok v Juhomoravskom kraji
* Židovská štvrť (Dolné Kounice)
* Synagóga v Dolních Kouniciach
* Pohreb v judaizme

## Zdroj
*

Dolní Kounice
Kategória:Dolní Kounice
Kategória:Kultúrne pamiatky v okrese Brno-venkov
Nákupné maniačky

***Nákupné maniačky*** je slovenská súťažná televízna relácia. Spočiatku ju vysielala TV WAU, od roku 2014 ju vysiela TV JOJ. 

## Pravidlá
Každý týždeň sa stretávajú 4 neznáme ženy, ktorých úlohou je v časovom limite 2 hodiny minúť 400 eur a nakúpiť za ne oblečenie a doplnky, pomocou ktorých vytvoria outfit na zvolenú tému. Napokon sa hodnotia súťažiace nielen navzájom, ale posúdenia sa zúčastňuje aj profesionálny stylista, ktorý môže udeliť aj cenu stylistu. Najvyšší počet bodov určuje víťazku týždňa, ktorá získava nielen celý svoj nákup, ale aj 500 eur v hotovosti. Všetky ostatné účastníčky takisto dostanú svoj outfit.

## Stylisti
* Marián Hornyak (1. séria – súčasnosť)
* Lukáš Kimlička (1. séria – 2. séria)
* Maroš Kočišík (1. séria)
* Zuzana Kanisová (3. séria)
* Mirka Dobiš (4. séria – súčasnosť)
* Ema Fajnor

## Série

## VIP Nákupné maniačky
Okrem obyčajných častí s neznámymi súťažiacimi TV JOJ odvysielala aj dve špeciálne série so známymi celebritami. 

Prvá séria VIP Nákupných maniačok pozostávala zo 4 častí vysielaných od 17. mája do 7. júna 2013. V tejto sérii proti sebe súťažili modelka Ivana Kičikoleva, Playmate Zuzana Plačková, speváčka a herečka Eva Máziková a speváčka Sisa Lelkes Sklovská.

Druhá séria sa vysielala od 14. júna do 5. júla 2013. Tri neznáme nákupné maniačky sa stretli s jednou celebritou, ktorou bola Nora Mojsejová.

## Referencie

Kategória:Televízne relácie TV JOJ
Kategória:Zábavné televízne programy
Peter Sojčík

**Peter Sojčík** (* 8. september 1986) je slovenský hokejový útočník hrajúci na pozícii pravého krídla. Je odchovancom klubu MHK Dubnica nad Váhom.

## Klubový hokej
Peter Sojčík začínal s hokejom v Dubnici nad Váhom v miestnom klube HK Spartak Dubnica nad Váhom. Z Dubnice prestúpil ako dorastenec do klubu Dukla Trenčín, kde neskôr absolvoval premiéru v seniorskom hokeji. Bolo to v sezóne 2004/05, keď nastúpil v deviatich stretnutiach a zaznamenal 1 gól. 

V nasledujúcej sezóne ešte hrával v trenčianskej juniorke. Dostal príležitosť aj v 4 stretnutiach 1. hokejovej ligy v drese HK 95 Považská Bystrica.

Po skončení sezóny podpísal pred novou sezónou 2006/07 zmluvu s klubom HC Kometa Brno v 1. hokejovej lige ČR. V tomto klube pôsobil dve sezóny. V tej druhej mal striedavý štart medzi Kometou Brno v 1. českej hokejovej lige a klubom SHK Hodonín v 2. českej hokejovej lige. Za oba kluby si zahral aj play-off. 

Pred sezónou 2008/09 prestúpil do klubu SK Horácka Slávia Třebíč v rovnakej súťaži. V nasledujúcom ročníku hrával v tejto lige za klub HC Orli Znojmo.

Pred sezónou 2010/11 sa vrátil na Slovensko, keď podpísal zmluvu s klubom HC Dukla Senica v 1. hokejovej lige SR. Tú ale nakoniec dokončil v Česku v klube HC Dukla Jihlava v 1. hokejovej lige ČR. Od novej sezóny sa stal opäť hráčom Dukly Trenčín. V Trenčíne odohral nasledujúce dve sezóny. V tej druhej bol v tíme asistent kapitána. 

Od sezóny 2013/14 sa stal hráčom HC Košice. V klube HC Košice odohral nasledujúce dve sezóny. V oboch sezónach vybojoval s klubom majstrovský titul. V Košiciach začal aj tretiu sezónu, ale po 14 zápasoch sa vrátil do Dukly Trenčín. V sezóne 2016/17 je naďalej hráčom klubu HK Dukla Trenčín.

## Osobné úspechy
**Sezóna 2004/05*
**Bronzová medaila s klubom Dukla Trenčín

**Sezóna 2011/12*
**Najlepší strelec v klube Dukla Trenčín po základnej časti - 18 gólov

**Sezóna 2012/13*
**Najviac asistencií v klube Dukla Trenčín po základnej časti - 30 asistencií
**Najviac bodov v kanadskom bodovaní v klube po základnej časti - 47 bodov za 17 gólov a 30 asistencií

**Sezóna 2013/14*
**Zisk majstrovského titulu s klubom HC Košice

**Sezóna 2014/15*
**Zisk majstrovského titulu s klubom HC Košice

**Sezóna 2017/18*
**Strieborná medaila za druhé miesto s klubom Dukla Trenčín 

## Štatistiky – Základná časť

## Štatistiky – Play off

## Zdroj
* Peter Sojčík na eliteprospects
* Peter Sojčík na eurohockey.com

Kategória:Slovenskí hokejisti
Kategória:Hráči MHK Dubnica nad Váhom
Kategória:Hráči Dukly Trenčín
Železničná trať Vraňany – Lužec nad Vltavou

|}
**Železničná trať Vraňany – Lužec nad Vltavou** (v cestovnom poriadku pre cestujúcich označená číslom **094**) vedie cez Vraňany, Lužec nad Vltavou. Je to jednokoľajová regionálna trať. Prevádzka nákladných vlakov sa začala v roku 1887, osobných vlakov v roku 1929.

## Nadväzujúca trate
### Vraňany
*Trať 090 (Praha –) Vraňany – Hněvice – Roudnice nad Labem – Lovosice – Ústí nad Labem hl. n. – Děčín hl. n.
*Trať 095 Libochovice – Straškov – Vraňany

## Iné projekty

## Externé odkazy
*http://www.zelpage.cz/trate/ceska-republika/trat-094 Na ZelPage.cz
*Vlak na trati Vraňany - Lužec nad Vltavou z kabíny rušňovodiča

## Zdroj

Vraňany - Lužec nad Vltavou
Kategória:Doprava v okrese Mělník
Železničná trať Valšov – Rýmařov

|}
**Železničná trať Valšov – Rýmařov** (v cestovnom poriadku pre cestujúcich označená číslom **311**) je jednokoľajová regionálna trať vedúca z Valšova do Rýmařova pozdĺž rieky Moravice a Podolského potoka. Prevádzka na tejto trati bola začatá v roku 1878.

## Nadväzujúca trate
### Valšov
* Trať 310 Olomouc hl. n. – Valšov – Bruntál – Milotice nad Opavou – Krnov – Opava východ

## Iné projekty

## Externé odkazy
* http://www.zelpage.cz/trate/ceska-republika/trat-311 Na ZelPage.cz

## Zdroj

Valšov – Rýmařov
Kategória:Doprava v okrese Bruntál
Jazdecký pomník Bartolomea Colleoniho

**Jazdecký pomník Bartolomea Colleoniho** () je bronzové súsošie, pochádzajúce z rokov 1481 – 1488, nachádzajúce sa uprostred námestia Campo Santi Giovanni e Paolo v hlavnom meste talianskeho regiónu Benátsko Benátkach. Je dielom významného predstaviteľa florentskej renesancie Andreu del Verrocchia.

Pri juhozápadnom nároží Baziliky Santi Giovanni e Paolo sa na mohutnom hranolovitom podstavci zdobenom šiestimi korintskými stĺpmi týči monumentálna bronzová jazdecká socha. Ide o pomník vojvodu (kondotiéra) Bartolomea Colleoniho (okolo 1400 – 1475). Dielo označované ako *Monumento di Colleoni* v rokoch 1481 – 1488 vytvoril známy florentský umelec Andrea del Verrocchio. Socha vyžarujúca zo zachmúrenej tváre a hrdosti postoja dôležitosť stvárňovanej osobnosti okrem nesporných umeleckých kvalít zaujme i históriou a okolnosťami vzniku. 

Kondotiér Colleoni pochádzal z malého severotalianskeho mestečka Solza neďaleko Bergama. Po pestrej mladosti sa stal vojakom a časom sa dostal do služieb Benátskej republiky, kde to dotiahol až na funkciu veliteľa. V tejto hodnosti mal veľký podiel na mnohých víťazstvách Benátčanov. Okrem toho sa stal váženým a majetným občanom. Pred svojou smrťou odkázal svoj veľký majetok Benátkam za čo, v poslednej vôli, požadoval postavenie pamätníka na svoju počesť, a to priamo na najčestnejšom mieste v Benátkach – na Námestí svätého Marka. Okrem toho si Colleoni prial, aby na zhotovenie jeho pomníka bola vypísaná verejná súťaž. Benátčania s ohľadom na kondotiérove zásluhy s vytvorením pamätníka súhlasili, ale jeho umiestnenie na požadovanom mieste, a navyše k tomu cudzincovi, považovali za absolútne neprijateľné. Oficiálne pomníky nestavali ani dóžom. 

Z verejnej súťaže vyšiel víťazne významný florentský sochár a maliar Andrea del Verrocchio. Je nepochybné, že umelec sa pri tvorbe diela inšpiroval nemenej slávnou jazdeckou skulptúrou – pamätníkom benátskeho kondotiéra Erasma de Narniho z rokov 1446 – 1453. Dielo slávneho Florenčana Donatella, nazývané aj *Gattamelata* a nachádzajúce sa pred priečelím Baziliky Sant'Antonio v Padove, je považované za prvú majstrovskú sochársku prácu renesancie.

Odhalenia Colleoniho sochy, ktoré sa konalo až o osem rokov neskôr, sa však Verrocchio nedožil. Pomník sa tak stal jeho posledným a najvýznamnejším dielom, ktorým Benátčania získali vari najslávnejšiu jazdeckú sochu všetkých čias.

Za odliatie a inštaláciu pamätníka bol poverený benátsky sochár a architekt Alessandro Leopardi, od ktorého pochádza aj podstavec sochy s jeho menom.

Colleoniho socha našla odraz v dielach viacerých spisovateľov, ktorí Benátky navštívili.

## Iné projekty

## Zdroje
* *Benátky*, Edizioni Storti, Venezia, 1991
* M. Kaminski, *Umění a architektura - Benátky*, Slovart, Praha, 2007, ISBN 978-80-7209-875-0
* V. Fiala, *Benátky, literární toulky městem umělců, hudby a karnevalu*, Paseka, Praha, Litomyšl, 2011, ISBN 978-80-7432-083-5

Kategória:Benátky
Kategória:Renesančné výtvarné umenie
Kategória:Renesančné sochy
Kategória:Bronzové sochy
Kategória:Jazdecké sochy
Richard Attenborough

Sir **Richard Attenborough** (* 29. august 1923, Cambridge, Spojené kráľovstvo – † 24. august 2014, tamtiež) bol britský herec, režisér a producent, držiteľom dvoch Oscarov (za film *[[Gándhi (film)|Gándhi]]*), štyroch cien BAFTA (British Academy of Film and Television Arts) a troch Zlatých glóbusov. 

Jeho prvou filmovou rolou bol zbabelec Stoker vo filme *In Which We Serve* z roku 1942. Nasledovali *Brighton Rock*, *The Magic Box*, *Veľký útek*, či *[[Jurský park]]*. Režíroval napríklad filmy *Oh! What a Lovely War*, *[[Čary]] *, *[[Gándhi (film)|Gándhi]]*, *[[Chaplin (film z roku 1992)|Chaplin]]* a *[[Krajina tieňov]]*.

Mal dvoch mladších bratov, Davida (tvorca a moderátor prírodopisných cyklov) a Johna.

## Referencie

## Iné projekty

## Externé odkazy
* 
* 

## Zdroj

Kategória:Britskí filmoví herci
Kategória:Britskí filmoví režiséri
Kategória:Držitelia Oscara za najlepšiu réžiu
Kategória:Držitelia ceny Zlatý glóbus za najlepšiu réžiu
Kategória:Držitelia ceny Zlatý glóbus za najlepší mužský herecký výkon vo vedľajšej úlohe
Kategória:Držitelia ceny BAFTA za najlepšieho herca v hlavnej úlohe
Kategória:Držitelia ceny BAFTA za najlepšiu réžiu
Kategória:Absolventi University of Cambridge
Kategória:Osobnosti z Cambridgea (Cambridgeshire)
Vuelta a España 2014

**Vuelta a España 2014** bol 69. ročník najslávnejších cyklistických pretekov Španielska – Vuelta a España. Všetky etapy sa jazdili v Španielsku. Pretekári prechádzali cez viaceré významné a historické mestá, vrátane pútnického mesta Santiago de Compostela. Mimo Španielska sa prechádzať nebude. Po 21 rokoch sa končí súťaž mimo Madridu.

## Tímy

Na štart nastúpilo všetkých 18 UCI Pro tímov, ktoré doplnili štyri pro-kontinentálne tímy. Celkovo bolo teda 22 tímov po 9 jazdcov a pretekov sa tak zúčastnilo 22*9=198 jazdcov.

● pro-kontinentálne tímy
## Trať
Celkovo mali preteky 21 etáp s celkovou dĺžkou 3181,5 kilometrov. Na pretekárov čakalo 5 rovinatých, 5 kopcovitých a 8 horských etáp s mnohými dojazdmi na vrcholoch.

## Vedenie po etapách

## Konečné poradie

### Tímová klasifikácia

## Referencie

## Externé odkazy
* oficiálna stránka pretekov

2014
Kategória:Šport v 2014